Három férfi erőszakoskodott egy Magyarországon élő külföldi nővel a Tabánban – tudta meg a 24.hu. A gyanú szerint a támadók egy füves, fás területen erőszakoskodtak a nővel, majd elmenekültek. Információnk szerint a támadók aznap ismerkedtek meg áldozatukkal.

A három férfit továbbra is keresi a rendőrség. Úgy tudjuk, elfogásukat nehezíti, hogy azon a részen, ahol az erőszak történt, nincsenek térfigyelő kamerák.

Az esettel kapcsolatban kerestük a rendőrséget, de a BRFK válaszában azt írta, hogy a nyomozás érdekeire tekintettel nem válaszolnak kérdéseinkre.